|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**-----ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΚΡΗΤΗΣ | https://e-mathiteia.minedu.gov.gr/img/mathiteia_logo.png |
|  |
|  | **Ηράκλειο**, 16-10-2023 |
| **ΔΕΛΤΙΟ ΤΥΠΟΥ** |
|  |  |

Σήμερα εκδόθηκε από την Περιφερειακή Διεύθυνση Εκπαίδευσης Κρήτης, η πρόσκληση υποβολής αιτήσεων μαθητευομένων για συμμετοχή στο Μεταλυκειακό Έτος-Τάξη Μαθητείας Περιόδου 2023-2024.

***Προθεσμία Υποβολής αιτήσεων***

Οι ενδιαφερόμενοι υποβάλλουν ηλεκτρονικά τις αιτήσεις συμμετοχής στο Μεταλυκειακό έτος – Τάξη Μαθητείας από τη  **Δευτέρα 16/10/2023, ώρα 15:00μ.μ. έως και τη Δευτέρα 23/10/2023 και ώρα 10:00π.μ.**

***Διαδικασία Υποβολής αιτήσεων***

Η αίτηση και τα απαραίτητα δικαιολογητικά υποβάλλονται ηλεκτρονικά από τους ενδιαφερόμενους μέσω του Πληροφοριακού Συστήματος Διαχείρισης Μαθητείας (https://e-mathiteia.minedu.gov.gr), όπου και έχει αναρτηθεί

«Οδηγός Υποψηφίων Μαθητευόμενων» για τη συμπλήρωση και την υποβολή της αίτησης.

Η ίδια διαδικασία ακολουθείται και από τους υποψήφιους που πληρούν τις προϋποθέσεις υποβολής αίτησης και

έχουν αναζητήσει και λάβει βεβαίωση δέσμευσης εργοδότη (υποψήφιοι με δεσμευμένη θέση μαθητείας).

**Ο εργοδότης δεν δύναται να έχει α’ βαθμού συγγένεια με τον μαθητευόμενο.**

**Κάθε υποψήφιος μπορεί να υποβάλει μία και μοναδική αίτηση συμμετοχής για την ειδικότητα του πτυχίου του και επιλέγει ένα μόνο από τα ΕΠΑ.Λ. που προσφέρουν την ειδικότητα. Σε περίπτωση που ο υποψήφιος κατέχει πτυχίο σε περισσότερες από μία ειδικότητες, υποβάλλει μία και μοναδική αίτηση για μία μόνο από τις ειδικότητες που έχει πτυχίο, σύμφωνα με τα ανωτέρω.**

***Συνοδευτικά έγγραφα – δικαιολογητικά***

Τα απαραίτητα δικαιολογητικά είναι τα ακόλουθα:

1. Απολυτήριο ΕΠΑΛ ή ΕΝ.Ε.Ε.ΓΥ.-Λ. ή ΓΕ.Λ.
2. Πτυχίο ΕΠΑ.Λ. ή ΕΝ.Ε.Ε.ΓΥ.-Λ.
3. Δελτίο Αστυνομικής Ταυτότητας
4. Αποδεικτικό ΑΜΚΑ
5. Αποδεικτικό ΑΦΜ\*
6. Γνωμοδότηση ΚΕΔΑΣΥ (ΚΕΔΔΥ), για τους αποφοίτους του ΕΝ.Ε.Ε.ΓΥ.-Λ.
7. Απολυτήριο και πτυχίο του δευτεροβάθμιου κύκλου σπουδών παλαιότερων ισότιμων τίτλων με έγγραφο

ισοτιμίας ή/και αντιστοίχισης.

**Σημειώνεται ότι τα ανωτέρω δικαιολογητικά θα υποβληθούν ηλεκτρονικά μαζί με την αίτηση συμμετοχής και σύμφωνα με τις οδηγίες που αναρτώνται στο Πληροφοριακό Σύστημα διαχείρισης Μαθητείας
(**[**e-mathiteia.minedu.gov.gr**](https://e-mathiteia.minedu.gov.gr/)).

*\* Σε περίπτωση που ο υποψήφιος δεν έχει ΑΦΜ μπορεί να υποβάλλει την αίτηση και να προσκομίσει αποδεικτικό ΑΦΜ κατά την εγγραφή του σε τμήμα του «Μεταλυκειακού Έτους - Τάξης Μαθητείας».*

**Σημειώνεται ότι:**

Α) Τα τμήματα θα λειτουργήσουν σύμφωνα με τα όσα προβλέπονται στις σχετικές διατάξεις του «Κανονισμού

Λειτουργίας του Μεταλυκειακού έτους-Τάξης μαθητείας», όπως ισχύει.

Β) Για τα τμήματα με την ένδειξη «0» θα υποβάλλονται αιτήσεις μόνο από κατόχους βεβαίωσης δεσμευμένης

θέσης της συγκεκριμένης ειδικότητας.

Για περισσότερες πληροφορίες καθώς και για τα κριτήρια μοριοδότησης, οι ενδιαφερόμενοι μπορούν να ανατρέξουν στην ιστοσελίδα της ΠΔΕ Κρήτης: <https://www.pdekritis.gr/2023/10/16/42661/>όπου έχει αναρτηθεί η πρόσκληση, καθώς και στις σελίδες των ΔΔΕ και των ΕΠΑ.Λ. του πίνακα της πρόσκλησης.

**ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ
& Δ/ΘΜΙΑΣ ΕΚΠΑΙΔΕΥΣΗΣ**

**ΚΡΗΤΗΣ**